Tienerseun skok dood | Maroela Media
'n Tienerseun het Maandag doodgeskok in Philippi terwyl hy glo 'n onwettige elektrisiteitsverbinding wou koppel.
Die seun en 'n vriend het glo bedrading aan 'n transformator gekoppel in Olieboomstraat in die Jim se Bos- informele nedersetting. Die elektrisiteitstoevoer is onderbreek weens 'n kortsluiting nadat dit oorlaai het as gevolg van die verskeie onwettige koppelings.
Die slagoffer het glo teen die paal opgeklim om by die transformator uit te kom en doodgeskok toe hy die elektrisiteitstoevoer weer probeer aanskakel het. Paramedici het die seun op die toneel dood verklaar. 'n Geregtelike doodsondersoek word gedoen.
Ernest Sonnenberg, burgemeesterskomiteelid vir nutsdienste, het inwoners versoek om weg te bly van elektrisiteitsinfrastruktuur en gesê die seun se dood is een van die tragiese gevolge van onwettige elektrisiteitsverbindings.
Tragies , maar het ek eintlik nie simpatie nie.
Ek is nie geweteloos nie, maar hulle wil net nie luister nie. Hulle besef nie die gevaar van elektrisiteit nie en ek hoop nie die ouers het hom gestuur om ondersoek te gaan doen nie, want nou is `n lewe weg.
Ek voel ook so maar was nog nooit in sulke armoede gedompel dat ek die wet moes oortee of my lewe in gevaar moes stel nie
In sommige gevalle agv onwettige koppelings het die voorsieningsowerheid die transformators heeltemal verwyder.Die gevolge is dat "Die Mechanics" soos hulle genoem word die Primere kant van 11duisend volt direk aan die sekondere kant van 400/220 volt koppel en lewendig gemaak het.Dit het veroorsaak dat die behuising dan n ontploffing op hulle bedrading het en 11duisend volt direk op hulle toerusting kry.
Dis nou die 3de berig van diè aard wat ek die afgelope 2.dae gelees het. Dis TRAGIES! Die ander 2 kinders het net teen die kragpale geleun… Ergste is, diè probleem het gekom om te bly….